text: El Pla Comarcal de Joventut recull les prioritats d'actuació pel jovent a la comarca - Cerdanyola al dia
  Redacció23 de gener de 20224min0
  El Pla parteix d'una diagnosi quantitativa i qualitativa que aporta dades sobre el jovent de la comarca. Al Vallès Occidental el col·lectiu jove, dels 15 als 29 anys, suposa el 15,9% del total de població, amb 147.103 persones joves. És la segona comarca amb la taxa de joventut més elevada de la província, només superada pel Barcelonès i seguida, molt de prop, d'Osona. També és la segona comarca amb el nombre d'habitants més elevat i, concretament, la segona amb més habitants entre 15 i 29 anys. La diagnosi del Pla recull dades sociodemogràfiques, naturalesa de la població, trajectòria educativa, trajectòria laboral, habitatge, salut, cultura i oci juvenil, participació i associacionisme, cohesió social i territorial.
  EL Pla té quatre objectius estratègics: promoure polítiques per a l'impuls de l'emancipació juvenil; treballar pel benestar, la cohesió social i la igualtat; potenciar la xarxa de recursos juvenils i complir amb les competències delegades en matèria de joventut. En base a aquests objectius es preveuen diferents accions que s'aniran executant fins el 2025.
  Pel que fa a les accions en el marc de l'Impuls a l'emancipació juvenil, es preveu potenciar l'espai web www.xarxajovevalles.cat i fer accions d'assessoria en termes acadèmics i laborals, mobilitat internacional, habitatge, salut i formació per a joves.
  En l'eix de Benestar i cohesió social i igualtat es volen desenvolupar accions relacionades amb la salut, la lluita contra la violència masclista o l'ús de l'espai públic entre d'altres aspectes.
  El Consell Comarcal també té delegades competències com el seguiment de les activitats de lleure a l'estiu, inspeccions a les instal·lacions juvenils, que també queden recollides al Pla.
  Des de diferents òrgans es farà seguiment de les accions i s'impulsarà la formació tècnic dels professionals de joventut alhora que se'ls oferiran recursos per al desenvolupament de la seva tasca.
  previousL'Associació de Prevenció d'Accidents de Trànsit inicia una col·laboració amb la Policia Local